Krūmynų gaisrai Australijoje

Krūmynų gaisrai Australijoje – daugiausiai natūraliai ir ypač sausuoju metų laiku (gruodžio–vasario mėnesiais) kylantys krūmynų (rečiau miškų bei pievų) gaisrai Australijoje. Krūmynų gaisrų gausą Australijoje lemia žemyno klimatas, pasižymintis karštais ir sausringais laikotarpiais, kurių metu išdžiūsta augalija. Tokie gaisrai yra vertinami kaip pavojingiausia gamtos stichija Australijoje, nes sukelia didelę žalą žmonėms ir jų turtui. Per 1967–2013 m. laikotarpį dėl krūmynų gaisrų žuvo daugiau nei 400 žmonių, virš 8000 buvo sužeista, padaryta materialinė žala siekė apie 4,7 milijardo Australijos dolerių.Community Safety – Bushfire, Australian Government, Geoscience Australia Nepaisant žalos žmonėms, krūmynų gaisrai yra laikomi natūralaus Australijos gamtos ciklo dalimi, nes archeologiniai kasinėjimai rodo jų paplitimą jau prieš 250–200 tūkst. metų, o nemažai augalų rūšių yra prisitaikę prie ugnies poveikio ir po gaisrų sėkmingai regeneruojasi.James C. Docherty. The A to Z of Australia. Rowman & Littlefield, 2010, p. 62

Daugiausiai žalos padarę gaisrai:Australia fires: A visual guide to the bushfires and extreme heat, BBC, 2019-12-24
 1926 m. pietryčių Viktorijoje: žuvo 60 žmonių.
 1939 m. „Juodasis penktadienis“ Viktorijoje: žuvo 71 žmogus, sudegė apie 1300 namų.
 1967 m. „Juodasis antradienis“ Tasmanijoje: žuvo 62 žmonės, sudegė beveik 1300 namų.
 1983 m. „Pelenų trečiadienis“ Viktorijoje: žuvo 75 žmonės, sudegė apie 2000 namų.
 2009 m. „Juodasis šeštadienis“ Viktorijoje: žuvo 173 žmonės, sudegė virš 2000 namų.

 Šaltiniai 

Kategorija:Gaisrai
Kategorija:Australija